POZIV
na sudjelovanje u savjetovanju
s javnošću
o
NACRTU IZMJENA PLANA RAZVITKA ODVODNJE I 
PROČIŠĆAVANJA OTPADNIH VODA 
NA PODRUČJU OSJEČKO-BARANJSKE ŽUPANIJE

             U cilju zaštite površinskih i podzemnih voda na području Osječko-baranjske županije, Skupština Županije je donijela Plan razvitka odvodnje i pročišćavanja otpadnih voda na području Osječko-baranjske županije ("Županijski glasnik" broj 2/03., 4/12., 4/17., 2/18. i 10/18.) kao dugoročni razvojni planski dokument.. 

Odredbe Zakona o vodama ("Narodne novine" broj 66/19.) uređuju pravni status voda, vodnoga dobra i vodnih građevina, upravljanje kakvoćom i količinom vode, zaštitu od štetnog djelovanje vode, detaljnu melioracijsku odvodnju i navodnjavanje, posebne djelatnosti za potrebe upravljanja vodama, institucionalni ustroj obavljanja tih djelatnosti i druga pitanja vezana za vode i vodno dobro. Člankom 4. Zakona o vodama utvrđeno je značenje pojedinih pojma, a među kojima je i pojam javne usluge, a koji podrazumijeva pored ostalog i vodne usluge. Prema odredbama Zakona o vodnim uslugama ("Narodne novine" broj 66/19.), vodne usluge su javna vodoopskrba i javna odvodnja, a javna odvodnja je djelatnost skupljanja komunalnih otpadnih voda, njihovo pročišćavanje i ispuštanje u prirodni prijamnik putem građevina za javnu odvodnju te upravljanje tim građevinama. Javna odvodnja je i djelatnost pražnjenja i odvoz komunalnih otpadnih voda iz individualnih sustava odvodnje, što uključuje i pražnjenje i odvoz mulja iz malih sanitarnih uređaja. 

Zakon o vodama u svom članku 77. propisao je da su pravne i fizičke osobe dužne otpadne vode ispuštati putem građevina za javnu odvodnju, građevina urbane oborinske odvodnje i individualnih sustava odvodnje sukladno odluci o odvodnji. Miholjački vodovod d.o.o. Donji Miholjac kao javni isporučitelj vodnih usluga izradio je i dostavio na daljnje postupanje tekst dvije odluke o odvodnji otpadnih voda i to: Odluku o odvodnji otpadnih voda na području aglomeracije Donji Miholjac i Odluku o odvodnji otpadnih voda na području aglomeracije Miholjac. 

Planom razvitka odvodnje i pročišćavanja otpadnih voda na području Osječko-baranjske županije predviđeni su pored ostalih i sljedeći sustavi odvodnje:
-	Donji Miholjac koji obuhvaća naselje Donji Miholjac, 
-	Beničanci koje obuhvaća naselja u Općini Magadenovac: Beničanci, Kučanci, Malinovac, Lacići, Magadenovac i Šljivoševce,
-	Rakitovica koja obuhvaća naselja Grada Donjeg Miholjca: Golinci, Miholjački Poreč, Radikovci i Rakitovica,
-	Sveti Đurađ koji obuhvaća naselja Grada Donjeg Miholjca: Podravske Podgajce i Sveti Đurađ,
-	Viljevo koje obuhvaća naselja u Općini Viljevo: Bockovac, Cret viljevski, Ivanovo, Kapelana, Viljevo, Blanje, Kapelna i Krunoslavlje.

Međutim, kako bi Županijska skupština kao nadležno tijelo mogla donijeti predložene odluke i to: Odluku o odvodnji otpadnih voda u okviru aglomeracij Donji Miholjac i Odluku o odvodnji otpadnih voda u okviru aglomeracije Magadenovac, potrebno je izmijeniti važeći Plan razvitka odvodnje i pročišćavanja otpadnih voda s područja Osječko-baranjske županije iz razloga što je iz prijedloga navedenih odluka vidljiva razlika u utvrđenim aglomeracijama.  Prema predloženoj Odluci aglomeraciju Donji Miholjac čine: Grad Donji Miholjac s naseljima: Donji Miholjac, Sveti Đurađ i Podravski Podgajci i Općina Viljevo s naseljima Viljevo, Cret Viljevski, Blanje, Bockovac, Ivanovo, Kaplena i Krunoslavlje. Aglomeraciju Magadenovac čine naselja s područja Grada Donjeg Miholjca: Rakitovica, Miholjački Poreč, Golinci i Radikovci i Općina Magadenovac s naseljima: Magadenovac, Šljivoševci, Lacići, Beničanci, Malinovac i Kućanci. 

U prethodno provedenom postupku na prijedlog Izmjena Plana razvitka odvodnje i pročišćavanje otpadnih voda na području Osječko-baranjske županije, Hrvatske vode su dostavile svoju suglasnost na predloženu izmjenu Plana, KLASA: 325-04/19-01/0000186, URBROJ: 374-22-3-19-2 od 27. studenog 2019. godine. Ministarstvo zaštite okoliša i energetike u svom mišljenju na Izmjenu Plana odvodnje, KLASA: 351-03/20-01/908, URBROJ: 517-03-1-1-20-2 od 13. srpnja 2020. godine, utvrdilo je da nije potrebno provesti stratešku procjenu utjecaja Izmjene Plana na okoliš.

Budući da se Izmjene Plana razvitka odvodnje i pročišćavanja otpadnih voda na  području Osječko-baranjske županije odnose na izmjenu dugoročnog razvojnog planskog dokumenta kojim je uređena osnova razvitka odvodnje i pročišćavanja otpadnih voda na području Županije, sukladno članku 11. Zakona o pravu na pristup informacijama ("Narodne novine" broj 25/13. i 85/15.) provodi se postupak savjetovanja sa zainteresiranom javnošću. Postupak savjetovanja provest će se, sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.), stavljanjem Nacrta Izmjene Plana razvitka odvodnje i pročišćavanja otpadnih voda na području Osječko-baranjske županije na internetske stranice Osječko-baranjske županije s mogućnošću sudionika da u pisanom obliku ili elektronskom poštom dostave svoje komentare, primjedbe i prijedloge prema na stranicama raspoloživom obrascu. Postupak savjetovanja provest će se u razdoblju od 21. srpnja do 4. kolovoza 2020. godine.
Organizator i nositelj postupka savjetovanja je Upravni odjel za poljoprivredu Osječko-baranjske županije.
[bookmark: _GoBack]Pozivamo Vas na sudjelovanje u postupku Savjetovanja, za koju potrebu Vam je na raspolaganju utvrđeni Nacrt Izmjene Plana odvodnje otpadnih voda na području Osječko-baranjske županije i Obrazac sudjelovanja u savjetovanju. 
· Nacrt Izmjena Plana odvodnje otpadnih voda na području Osječko-baranjske županije
· Obrazac sudjelovanja u savjetovanju 

